EkBass/fiwiki-20250220-pages-articles huggingface dataset:
Lukion erityisopetus

Lukion erityisopetus on pedagogista tukea niille opiskelijoille, jotka tarvitsevat erityistä tukea oppimisvaikeuksien vuoksi. Lukion erityisopettaja voi antaa ohjausta tehokkaampiin opiskelustrategioihin myös opiskelijalle, jolla varsinaista oppimisvaikeutta ei ole todettu. ==Erityinen tuki lukiossa== Erityinen tuki lukiossa tarkoittaa opetushallituksen opetussuunnitelman perusteiden (2003) mukaan kaikkea tukea niille opiskelijoille "jotka ovat tilapäisesti jääneet jälkeen opinnoissaan tai joiden opiskelun edellytykset ovat heikentyneet vamman, sairauden tai toimintavajavuuden vuoksi". Erityisen tuen suunnittelusta ja koordinoinnista vastaa lukion opiskelijahuoltoryhmä. ==Erityisen tuen suunnitelma== Erityistä tukea saavalle opiskelijalle voidaan tehdä erityisen tuen suunnitelma, johon kirjataan ne tukitoimet, joilla opiskelijaa tuetaan opiskelussa. Tämä suunnitelma toimii myös tiedottamisen välineenä opiskelijan ja opettajien välillä. Suunnitelmaan voidaan kirjata myös mahdolliset ylioppilastutkinnon erityisjärjestelyt. ==Katso myös== * Erityisopetus * Lukio * Ylioppilastutkinto == Aiheesta muualla == *Suomen Erityiskoulutuspalvelun sivusto *Ylioppilastutkintolautakunnan sivusto Luokka:Lukio
Linalyyliasetaatti

Linalyyliasetaatti on palavaa, huoneenlämmössä (20 °C) olomuodoltaan väritöntä nestettä, jolla on tunnusomainen haju. Sen kemiallinen kaava on C12H20O2. Linalyyliasetaatista käytetään myös nimityksiä 3,7-dimetyyli-1,6-oktadien-3-yyliasetaatti, 1,5-dimetyyli-1-vinyyliheks-4-enyyliasetaatti, etikkahappolinalooliesteri ja linalooliasetaatti. Linalyyliasetaatin moolimassa on 196,286 g/mol, sulamispiste <–20 °C, kiehumispiste 220 °C, tiheys 0,895 g/cm3, leimahduspiste 85 °C c.c., itsesyttymislämpötila 225 °C ja CAS-numero 115-95-7. Aine liukenee huonosti veteen. Laventelin (Lavandula angustifolia) eteerisen öljyn tärkein yhdiste on linalyyliasetaatti. ==Valmistus ja käyttö== Linalyyliasetaattia valmistetaan esteröimällä linolia etikkahapon tai etikkahappoanhydridin kanssa. Reaktiossa saattaa tapahtua isomeroitumista neroliksi tai geranioliksi. Tämän vuoksi yhdistettä syntetisoidaan myös linaloolin ja keteenin välisellä reaktiolla. Linalyyliasetaatin tuoksu muistuttaa laventelia ja bergamottia. Hyvän tuoksunsa vuoksi sitä käytetään tuoksuvissa, saippuoissa ja pesuaineissa.Charles S. Sell: Terpenoids, Kirk-Othmer Encyclopedia of Chemical Technology, John Wiley & Sons, New York, 2006. Viitattu 23.04.2013Karl-Georg Fahlbusch, Franz-Josef Hammerschmidt, Johannes Panten, Wilhelm Pickenhagen, Dietmar Schatkowski, Kurt Bauer, Dorothea Garbe & Horst Surburg:Flavors and Fragrances, Ullmann's Encyclopedia of Industrial Chemistry, John Wiley & Sons, New York, 2003. Viitattu 23.04.2013 == Ympäristö- ja terveysvaikutukset == Lyhytaikaisessa altistumisessa aine voi ärsyttää lievästi silmiä. ==Lähteet== == Aiheesta muualla == * *PubChem: Linalyl acetate *Kyoto Encyclopedia of Genes and Genomes (KEGG): Linalyl acetate *ChemBlink: Linalyl acetate *Liber Herbarum II: Linalyyliasetaattia sisältäviä kasveja *Dr. Duke's Phytochemical and Ethnobotanical Databases: Linalyl acetate *Yhdistyneiden kansakuntien ympäristöohjelman (UNEP) julkaisuja: LINALYL ACETATE CAS N°: 115-95-7, 57 sivua, 2002 (pdf) Luokka:Asetaatit
Wiseguy

Wiseguy on yhdysvaltalainen rikosdraamasarja, jota esitettiin neljän tuotantokauden ajan vuosina 1987–1990. Sarja kertoo FBI:n alaisen OCB-ryhmän (Organized Crime Bureau) toiminnasta järjestäytynyttä rikollisuutta vastaan. Sarjan päähenkilönä on vankilassa peitetoiminnan varjolla istunut ja sieltä vapautuva salainen agentti Vincent ”Vinnie” Terranova, jota näyttelee Ken Wahl. Vinnie palkataan soluttautumaan mafian joukkoon tarkoituksena saada pitäviä todisteita, joilla mafia saadaan murskattua. Sarjan muita keskeisiä hahmoja ovat Vinnien esimiestä Frank McPikea näyttelevä Jonathan Banks sekä Vinnien kanssa yhteydenpitoa puhelimella pitävä Daniel ”Lifeguard” Burroughs, jota näyttelee Jim Byrnes. Alkujaksojen pääkonna Sonny Steelgrave, jota näyttelee Ray Sharkey, ottaa Vinnien mukaansa ja ystävystyy tämän kanssa. Muita sarjassa näytelleitä: == Lähteet == Luokka:Yhdysvaltalaiset televisiosarjat
Delfi-C3

250 px|right|Delfi-C Delfi-C3 on hollantilainen CubeSat-satelliitti, jonka kehittivät Delftin teknillisen yliopiston opiskelijat. Se on 3U-CubeSat eli 30 cm pitkä ja 3-kiloinen. Se laukaistiin 28. huhtikuuta 2008,Delfi-C3 - Mission Status Page intialaisella PSLV-kantoraketilla. UTIAS - NLS-4 . Satelliitti on teknologiakoe. Se kuljettaa uudentyyppisiä aurinkokennoja. Delfi-C3 - Mission Overview ja TNO:n kehittämää aurinkosensoria ja yliopistolla kehitettyä tietoliikennejärjestelmää. Delfi-C3 ei omaa lainkaan paristoja! DElfi-3C on neljäs hollantilainen satelliitti, aiemmat olivat IRAS, ANS ja SLOSHSAT. Satelliitin ominaisuuksia: *massa 2,2 kg *teho 2,5 W *Ei asennonsäätöä *1200Bd BPSK VHF downlink *Lineaarinen transponderi Delfi-C3:n maa-asemia on kaksi: Delftissä pääasema ja TU Eidhovenissa vara-asema. Radioamatöörit voivat vastaanottaa dataa muuallakin. Datan dekoodaamiseen on ilmainen RASCAL- ohjelmisto. ==Lähteet== Luokka:CubeSat-satelliitit
Itkonniemen tehdas

Itkonniemen tehdas on Kuopion Itkonniemen kaupunginosassa sijaitseva punatiilinen, kaksikerroksisen rakennus joka oli aikoinaan maailman suurin tulitikkutehdas, Osakeyhtiö Savon tulitikkutehdas. Sen rakennutti kauppaneuvos Lauri Hallman 1920-luvun alussa, tehdasrakennuksen suunnitteli vuonna 1921 arkkitehti Juho Nykänen. Tehtaan tuotanto käynnistyi maaliskuussa vuonna 1923 ja siellä oli töissä sen lyhyen toiminnan aikana enimmillään 700 henkilöä. Vuonna 1937 tulitikkutehtaan tiloissa aloitettiin koivuvanerin valmistus. Viimeisimmäksi osana UPM-Kymmene -konsernia toiminut vaneritehdas lopetti toimintansa kesällä 2005. == Lähteet == * ITKONNIEMI–VANHA-ASEMA OSAYLEISKAAVA Ehdotus 16.9.2019 - https://docplayer.fi/170654655-Itkonniemi-vanha-asema- osayleiskaava.html Luokka:Kuopion rakennukset ja rakennelmat Luokka:Itkonniemi
Ukonnauriit

Ukonnauriit (Erysimum) on ristikukkaiskasvien (Brassicaceae) heimoon kuuluva kasvisuku. Ukonnauriit eivät ole läheistä sukua nauriille (Brassica napus).Tree of Life == Lajeja == * idänukonnauris (Erysimum repandum) * kelttoukonnauris (Erysimum crepidifolium) * kultalakka (Erysimum cheiri, syn. Cheiranthus cheiri) * kupukultalakka (Erysimum capitatum) * madeirankultalakka (Erysimum maderense) * peltoukonnauris (Erysimum cheiranthoides) ** nurmiukonnauris (Erysimum cheiranthoides ssp. altum Ahti) ** rikkaukonnauris (Erysimum cheiranthoides ssp. cheiranthoides) * portosantonkultalakka (Erysimum arbuscula) * rantaukonnauris eli kankea ukonnauris (Erysimum strictum) * rodoksenukonnauris (Erysimum rhodium) * teidenkultalakka (Erysimum scoparium) * tejedankultalakka (Erysimum albescens) * tuoksu-ukonnauris (Erysimum odoratum) * vuorikultalakka (Erysimum bicolor) Siemenkasvit > Funet: Ukonnauriit (Erysimum) == Lähteet == == Aiheesta muualla == * Den virtuella floran: Erysimum * ITIS: Erysimum * United States Department of Agriculture (USDA): Erysimum * Flora of China: Erysimum *
Herran tarhurit

Herran tarhurit () on Margaret Atwoodin vuonna 2009 ilmestynyt dystopiaromaani ympäristötuhon jälkeisestä tulevaisuudesta. Teos ilmestyi suomeksi vuonna 2010 Otavan kirjasto -sarjassa Kristiina Drewsin kääntämänä. Teos on Atwoodin Oryx ja Crake -romaanin itsenäinen sisarteos. Atwoodin Uusi maa -romaani on jatkoa näille kirjoille. == Vastaanotto == Helsingin Sanomien Toni Jerrmanin mukaan Herran tarhurit on taitavasti kirjoitettu, monikerroksinen ja pääosin luontevasti etenevä. Teos ei tosin ole tieteiskirjallisuuden kentällä erityisen omaperäinen.() Teoksen Tähtivaeltaja-lehdessä arvostelleen Jussi K. Niemelän mielestä Atwoodin tarina on väsynyt, puuduttava ja mielikuvitukseton. Romaanissa häiritsee myös saarnaaminen ja ”päälle liimattu, henkisesti veltto ekouskonnollisuus”. Toistuva saarnaaminen on Niemelän mukaan rasittavaa. Mielikuvituksellisia kohtia korostetaan kiusallisesti tai ei kehitetä loppuun asti. Kirjan päätös herättää arvostelijan mielestä myötähäpeää. == Lähteet == == Aiheesta muualla == * Doug Johnstone: Margaret Atwood lets her imagination run wild. The Independent 27.9.2009. * Joonas Säntti: Näin puhui Aatami ensimmäinen. Turun sanomat 29.11.2010. * Risto Korhonen: Atwood loistaa. Kansan uutiset 7.12.2010. * Helena Miettinen: Herran tarhurit . Keskisuomalainen 3.2.2011. * Liisa Helve-Sibaja: Kohtalona vedetön tulva . Kymen sanomat 21.1.2011. Luokka:Tieteisromaanit Luokka:Kanadalaiset romaanit Luokka:Vuoden 2009 kirjat Luokka:Post-apocalypse-kirjallisuus
Matthias Reim

Matthias Reim (s. 26. marraskuuta 1957 Korbach, Hessen, Saksa) on saksalainen laulaja-lauluntekijä, musiikkituottaja, kitaristi, säveltäjä ja sovittaja. == Albumit == Albumiluettelo:Matthias Reim: Discografia 17.12.2010 * 1990: Reimswisscharts.com: Matthias Reim 17.12.2010 * 1991: Reim 2 * 1993: Sabotage * 1994: Zauberland * 1995 Wonderland (Zauberland in Canada) * 1995: Alles Klar * 1997: Reim 3 * 1998: Sensationell * 1999: 10 Jahre intensiv * 2000: Wolkenreiter * 2002: Morgenrot * 2003: Reim * 2004: Déjà Vu * 2005: Unverwundbar * 2006: Die Fan-Edition * 2007: Männer sind Krieger * 2010: Sieben Leben * 2013: Unendlich * 2014: Die Leichtigkeit des Seins * 2016: Phoenix ==Lähteet== == Aiheesta muualla == *Virallinen kotisivu * * Luokka:Saksalaiset muusikot Luokka:Saksalaiset säveltäjät Luokka:Saksalaiset laulajat Luokka:Vuonna 1957 syntyneet Luokka:Elävät henkilöt
Aleksandr Petšerski

thumb|Aleksandr Petšorski Aleksandr Aronovitš ”Saša” Petšerski (; 22. helmikuuta 1909 – 19. tammikuuta 1990https://www.know.cf/enciclopedia/en/Alexander_Pechersky Rostov-na-Donu) oli venäjänjuutalainen sotavanki. Hän oli yksi Sobibórin tuhoamisleirin vangeista, joka järjesti paon. == Lähteet == * Печерский Александр. Электронная еврейская энциклопедия === Viitteet === Luokka:Neuvostoliittolaiset sotilaat Luokka:Holokaustista selviytyneet Luokka:Vuonna 1909 syntyneet Luokka:Vuonna 1990 kuolleet
Tourbillon

Tourbillon on kellossa oleva erittäin monimutkainen rakenne. Se kehitettiin alun perin taskukelloja varten tasaamaan maan vetovoiman vaikutusta ajanmittauksen tarkkuuteen. Nykyään usealla huippuvalmistajalla on mallistossaan tourbillon-koneistolla varustettu kello. Niiden hinnat voivat kohota jopa yli 100 000 euroon. Tourbillonin kehitti ranskalainen Abraham- Louis Breguet, vuonna 1801.Breguet History. On tärkeää muistaa, että tourbillonin valmistaminen osoittautui niin vaivalloiseksi, että Breguet kuoli ennen kuin näki sen toimivan kunnolla. Vasta monta vuotta hänen kuolemansa jälkeen Breguet'n talo toimitti lopulta ensimmäisen tourbillonin. Vaikka monimutkaisempia mekanismeja voitiin työstää jo kauan ennen tourbillonin syntyä, mikään kone tai mekaaninen prosessi ei kyennyt työstämään teräksistä tourbillonkehikkoa ja karkaisemaan sitä ilman muodonmuutoksia. Ainoa tapa tehdä tämä oli käsin. Tourbillon voitiin työstää vasta 1980-luvun lopulla, kun sähköeroosio oli hallussa. Tämä toteutuksen vaikeus toi niille harvoille kellosepille, jotka pystyivät valmistamaan tourbillonin, tietynlaista tunnustusta kyvyistään. Eräät asiantuntijat ovat arvioineet, että vuosien 1801 ja 1985 välillä valmistettiin enintään 600-700 tourbillonia. Tämän arvion ulkopuolelle on jätetty teolliset tourbillonit eli kaikki amerikkalaisten vuodesta 1880 alkaen massoittain valmistamat tourbillonit sekä Ranskan ja Sveitsin Jurassa vuodesta 1900 alkaen valmistetut tourbillonit. Näissä suurissa määrissä rakennetuissa tourbilloneissa pyörivien osien - joko pelkän kutuvaelluksen tai koko liikkeen - pyörimisnopeudet vaihtelivat minuutista puoleentoista tuntiin. Kaikki nämä messinki- tai nikkelihopeahäkillä varustetut teolliset tourbillonit osoittavat, että vaikeus ei ole häkin tai liikkeen pyörittämisessä vaan teräshäkin valmistamisessa ja sen kovettamisessa ilman muodonmuutoksia. Sana tourbillon on ranskaa ja tarkoittaa suomeksi pyörrettä. == Lähteet == *Kauppalehti sivu 23, 20.1.2011 == Aiheesta muualla == Luokka:Kellotekniikka ru:Механические часы#Турбийон
Ryppyjä

Ryppyjä on Paco Rocan tekemä, vuonna 2007 ilmestynyt sarjakuvaromaani. Teos ilmestyi suomeksi vuonna 2010 WSOY:lta, jolloin Roca myös vieraili Helsingin sarjakuvafestivaaleilla. Teos käsittelee vanhuutta ja muistin pettämistä. == Vastaanotto == Tähtivaeltaja-lehden Toni Jerrmanin mielestä Roca lähestyy aihettaan lämpimästi mutta osin myös tylsästi. Myös Rocan selkeää viivatyöskentelyä vaivaa hengettömyys. == Lähteet == == Aiheesta muualla == * Juha Mäkinen: Ryppyjä . Keskisuomalainen 16.9.2010. * Matti Komulainen: Todellisuus sumenee, muistikuvat kirkastuvat. Turun Sanomat 3.10.2010. * Esa Mäkinen: Mieli hajoaa iloisesti. Helsingin Sanomat 28.12.2010. * Reijo Valta: Rocan Ryppyjä. Pois työpöydältä 10.3.2011. Luokka:Espanjalainen sarjakuva Luokka:Sarjakuvaromaanit Luokka:Vuoden 2007 kirjat
CAERUS

CAERUS on Etelä-Kalifornian yliopiston ensimmäinen pikosatelliitti, joka laukaistiin vuonna 2010. Se on osa yliopiston ja Northrop Grumman -aseteollisuusyrityksen yhteistä "MAYFLOWER" Next Generation Technology Nanosatellite -ohjelmaa.http://www.isi.edu/projects/serc/caerus http://rpl.usc.edu/ Satelliitti on perus-Cubesat * 1 kg, 1 litra * radio ja tietokonejärjestelmät on kahdennettu * satelliitti on sekä värähtelytestattu mekaanisesti että se on läpikäynyt tyhjiökammiotestit, joita ei tehdä kaikille Cubesateille kustannusten säästämiseksi. ==Lähteet== Luokka:Satelliitit Luokka:Vuoden 2010 avaruustoiminta
Alibre Design

Alibre Design on yhdysvaltalaisen Alibre LLC:n 3D-suunnitteluohjelmisto mekaniikka- ja tuotesuunnitteluun. Alibre on parametrinen suunnitteluohjelmisto kuten SolidWorks, Autodesk Inventor ja VertexG4. Ohjelmisto on jaoteltu kahteen eri versioon, Professionaliin ja Expertiin. Professional sisältää työkalut 3D-mallinnukseen. Exper tuo muun muassa ohutlevysuunnittelun ja visualisointityökalun (Keyshot). Alibresta on saatavana lisäksi kevyempi versio, joka tunnetaan nimellä Atom 3D. Luokka:Suunnitteluohjelmistot
Yleisurheilu kesäolympialaisissa 1952 – naisten keihäänheitto

Helsingin olympiakisojen naisten keihäänheittoon osallistui 21 urheilijaa edustaen 13 kansallisuutta. Kilpailu käytiin 24. heinäkuuta. ==Karsinta== Karsintaraja oli 39,00. Sija Nimi Maa Tulos 1 Aleksandra Tšudina 46,17 2 Galina Zybina 45,95 3 Dana Zátopková 45,57 4 Jelena Gortšakova 45,18 5 Marie- Louise Müller 44,99 6 Judith Krüger 43,43 7 Hermine Bauma 43,07 8 Marjorie Larney 41,44 9 Ingeborg Bausenwein 40,53 10 Anni Rättyä 40,47 11 Estrella Puente Buceta 40,10 12 Maria Ciach 39,96 13 Lily Kelsby 39,61 14 Diane Coates 39,45 15 Ada Turci 39,31 16 Elsa Torikka 39,27 17 Kaisa Parviainen 39,10 18 Gerda Martín 36,94 19 Amalia Yubi Arias 35,59 \- Edith Thomas X \- Gerda Staniek X ==Loppukilpailu== Sija Nimi Maa 1 2 3 4 5 6 Tulos 1 Dana Zátopková 50,47 41,34 46,28 43,45 45,62 47,63 50,47 2 Aleksandra Tšudina 46,71 45,20 47,52 X 49,61 50,01 50,01 3 Jelena Gortšakova 46,67 49,76 48,27 45,28 43,10 43,28 49,76 4 Galina Zybina 44,86 48,35 47,24 47,94 47,81 45,95 48,35 5 Lily Kelsby 46,23 40,90 45,53 42,38 44,82 44,77 46,23 6 Marie-Louise Müller X 44,37 X 43,21 X 43,08 44,37 7 Maria Ciach 42,55 43,53 44,31 44,31 8 Judith Krüger 44,30 42,17 41,77 44,30 9 Hermine Bauma 42,54 42,27 41,13 42,54 10 Estrella Puente Buceta 39,41 41,44 X 41,44 11 Ada Turci 41,15 41,20 40,03 41,20 12 Ingeborg Bausenwein 41,16 39,60 39,55 41,16 13 Marjorie Larney X 40,58 36,04 40,58 14 Anni Rättyä 40,33 38,85 40,56 40,56 15 Diane Coates 40,17 39,28 38,55 40,17 16 Kaisa Parviainen 38,03 39,82 X 39,82 17 Elsa Torikka 39,58 X 36,73 39,58 ==Lähteet== * Tulokset puolaksi 1952 Luokka:Yleisurheilu kesäolympialaisissa 1952 Luokka:Naisten yleisurheilu
Piiri (hallintoalue)

Piiri () on Neuvostoliitossa 1929 luotu paikallishallinnon hallintoalue. Neuvostoliiton lakkauttamisen jälkeen nimitys on ollut käytössä joissakin Neuvostoliiton seuraajavaltioissa kuten Venäjällä, Ukrainassa ja Valko- Venäjällä. Esimerkiksi Latviassa piireistä on luovuttu kuntauudistuksen yhteydessä vuonna 2009. Kuva:Map of subdivisions of Russia.svg|Venäjän piirit Kuva:Raions of Ukraine (after Oct. 2020).svg|Ukrainan alue- ja piirijako (2020 lähtien). Kuva:Latvia districts numbered.png|Latvian piirit (lakkautettu) ==Katso myös== * Kyläneuvosto * Latvian hallinnollinen jako * Luettelo Venäjän piireistä * Venäjän paikallishallinto Luokka:Hallinnolliset alueet Luokka:Neuvostoliiton alueelliset yksiköt Luokka:Paikallishallinto
Kertokaa se hänelle...

Kertokaa se hänelle on vuonna 1961 valmistunut Åke Lindmanin ohjaama elokuva, joka on saanut nimensä Suomen äänilevyhistorian toisen kultalevynPajukallio, Arto: Elokuvat. Helsingin Sanomat 20.6.2012, s. D 7. saaneesta Mauno Kuusiston levytyksestä laulusta ”Kertokaa se hänelle”.Hietala, Aki: Mauno Kuusisto – Kauniiden laulujen laulaja. Keskisuomalainen 17.12.2007. Viitattu 26.8.2008. ”Aikoinaan laulu innoitti Åke Lindmania ohjaamaan samannimisen elokuvan laulajan elämävaiheista.” Elokuva oli Lindmanin esikoisohjaus ja vuoden katsotuin elokuva. Mauno Kuusisto esitti pääosaa, jonka roolinimi on Mauno Kataja. Naispääosissa olivat viulisti Helena Lehtelä ja Siiri Angerkoski. Mustavalkoisen elokuvan juoni perustuu Kuusiston elämäntarinaan. == Näyttelijät == == Arviot == Kriitikot eivät juuri kiinnittäneet Lindmanin esikoisohjaukseen huomiota, ja sekin vähä oli pääosin vähättelyä: ”kovin heppoiselta ja paikoitellen naiviltakin vaikuttaa juonen kehittely” (Mauri Nordberg, Etelä-Suomen Sanomat) ja ohjaaja ”on jättänyt elokuvansa kokonaan ohjaamatta” (Tapani Maskula, Uusi Päivä). Lehdistöarvio. Viitattu 7.4.2014. Erään kriitikon arvion mukaan elokuva on ”tolkuttoman imelä”, ja juonenkäänteet on arvattavissa ennalta.Päivän elokuvia. Tv-maailma 24/2012, s. 21. Käsikirjoitus saa moitteita löysäilystä, joka haittaa ohjaajan työtä.HWR: Kertokaa se hänelle. Viikon tv-elokuvia, Tv-maailma 14/2014, s. 22. == Lähteet == Luokka:Suomalaiset mustavalkoelokuvat Luokka:Vuoden 1961 suomalaiset elokuvat Luokka:Åke Lindmanin ohjaamat elokuvat
Marina Devjatova

Marina Devjatova (ven. Мари́на Влади́мировна Девя́това, s. 13. joulukuuta 1983 Moskova, Neuvostoliitto) on venäläinen laulaja. Hän esittää perinteisiä venäläisiä kansanlauluja ja esiintyy myös harmonikkaduetto Bayan Mixin kanssa. ==Aiheesta muualla== *Kotisivu Luokka:Venäläiset laulajat Luokka:Vuonna 1983 syntyneet Luokka:Elävät henkilöt
HMS Arabis (K73)

HMS Arabis (viirinumero K73) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa. == Valmistus == Alus tilattiin 19. syyskuuta 1939 Ranskan laivastolle Belfastista Harland and Wolffilta, missä köli laskettiin 30. lokakuuta 1939. Alus laskettiin vesille 12. helmikuuta 1940 ja valmistui puolitoista kuukautta myöhemmin 5. huhtikuuta.Friedman, Norman s. 340 Ranskan antauduttua Saksalle kesäkuussa 1940 Kuninkaallinen laivasto siirsi aluksen itselleen. Alus lainattiin 1942 Yhdysvaltain laivastolle, jossa se oli partiotykkiveneenä nimettynä USS Saucyksi. Alus palautettiin 1945 Britannian laivastolle, joka nimesi sen HMS Snapdragoniksi.Uboat.net - HMS Arabis == Palvelus == Palvelukseen otettaessa alus määrättiin suojaamaan Pohjois-Atlantin saattueita. Sen miehistö pelasti 19. kesäkuuta 1940 15 eloonjäänyttä miehistönjäsentä norjalaiselta rahtialukselta Tudorilta, jonka Saksan laivaston sukellusvene U-48 oli torpedoimalla upottanut Cape Finisterren luoteispuolella (). Aluksen miehistö pelasti 21. syyskuuta 23 brittiläisen valaanpyyntialuksen New Sevillan eloonjäänyttä, jotka olivat joutuneet mereen sukellusveneen U-138 upotettua heidän aluksensa torpdedolla 52 merimailia Rathlininsaaresta luoteeseen (). Alus pelasti 23. tammikuuta 1941 Irlannin länsipuolella brittiläisen kauppalaivan Lurigethanin miehistön, joka oli hylännyt aluksensa Saksan ilmavoimien Focke-Wulf Fw 200 Condorin pommitettua sitä. Sukellusvene U-105 upotti kolme päivää myöhemmin vaurioituneen kauppalaivan ennen hinaajan tuloa (). Alus upotti 29. kesäkuuta Islannin eteläpuolella HMS Malcolmin, HMS Scimitarin, HMS Violetin ja HMS Speedwellin kanssa syvyyspommein sukellusveneen U-651 (). Alus pelasti lisäksi sukellusveneen viimeisen uhrin Greyburnin miehistön. Huhtikuussa 1942 alus päätettiin siirtää yhtenä kymmenestä Flower-luokan aluksesta Yhdysvalloille. === USS Saucy === Suojattuaan saattueen Halifaxiin alus jatkoi matkaansa Bostoniin telakalle, mistä palattuaan alus suojasi saattueita Trinidadin ja Barbadoksen välillä. Syyskuussa se siirrettiin Trinidadin ja Guantanamon tukikohdan väliseen liikenteeseen ja edelleen tammikuussa 1943 Trinidadin ja Brasilian Recifen väliselle reitille. Se avusti toukokuussa 1943 torpedoitua tankkeria hinaamalla vaurioituneen aluksen satamaan.Yhdysvaltain laivasto - USS Saucy Saucyn palattua huollosta Charlestonista Etelä-Carolinasta se matkasi Bostoniin, jonne se saapui 4. maaliskuuta 1944. Alus aloitti tämän jälkeen Pohjois-Atlantin saattueiden suojaamisen Newfoundlandin, Grönlannin ja Islannin alueella. Alus poistettiin Yhdysvaltain laivaston palveluksesta Chathamissa 20. elokuuta 1945 ja palautettiin Kuninkaalliselle laivastolle. === HMS Snapdragon === Alus palveli Kuninkaallisessa laivastossa nimellä HMS Snapdragon, kunnes se myytiin 1946. Alus nimettiin seuraavana vuonna SS Katinaksi ja edelleen 1950 SS Tewfikiksi. == Lähteet == * * * * === Viitteet === == Aiheesta muualla == *navsource.org - HMS Arabis Luokka:Kuninkaallisen laivaston Flower-luokan korvetit Luokka:Harland and Wolffin valmistamat alukset Luokka:Yhdistyneen kuningaskunnan toisen maailmansodan korvetit
Hampurin pörssi

Hampurin pörssi () on Hampurissa Saksassa sijaitseva pörssitalo, joka perustettiin vuonna 1558. Se on Saksan vanhin pörssi, jossa aluksi käytiin kauppaa kiinteistöillä, arvopapereilla, vakuutuksilla, viljalla, kahvilla ja informaatiolla. ==Aiheesta muualla== *Virallinen kotisivu Luokka:Hampuri Luokka:Arvopaperipörssit Luokka:Saksan talous
Maa on syntinen laulu (elokuva)

Maa on syntinen laulu on Rauni Mollbergin ohjaama suomalainen elokuva vuodelta 1973. Se perustuu Timo K. Mukan samannimiseen romaaniin. Elokuvassa Mollberg käytti suurimmaksi osaksi amatöörinäyttelijöitä. Pääosassa nuorta Marttaa esittää Maritta Viitamäki. Muissa rooleissa ovat muun muassa Pauli Jauhojärvi Isä-Juhanina, Aimo Saukko Äijänä sekä Niiles-Jouni Aikio Oulana. Fakiiri Aimo Leikas suoritti hirttäytymiskohtauksen sijaisnäyttelijänä. Elokuva sai kolme Jussi-palkintoa (paras miespääosa, paras kuvaus, paras ohjaus) sekä erikoispalkinnon Locarnon kansainvälisillä elokuvafestivaaleilla. Elokuva sai teattereissa 711 909 katsojaa ja oli Suomen toiseksi katsotuin elokuva ajanjaksolla 1972–1982 elokuvan Yksi lensi yli käenpesän jälkeen. Elokuva oli kaikkien aikojen ensimmäinen Suomesta Hollywoodiin lähetetty ehdokas parhaan ulkomaisen elokuvan Oscar-palkinnosta kilpailemaan. Ylen vuoden 2012 äänestyksessä kriitikot valitsivat Maa on syntinen laulu -elokuvan kaikkien aikojen kymmenenneksi parhaaksi suomalaiselokuvaksi. Vaikka elokuvasta on jopa sanottu, että se on arvostetuimpia kotimaisia elokuvia,VS-elokuvakeskus (arkistoitu versio) sitä on myös arvosteltu pelkästään alkuteoksen raa’an ja naturalistisen puolen sisällyttämisestä ja lyyrisen puolen sivuuttamisesta. Myöhemmin keskustelua on herättänyt muun muassa kohtaus, jossa isäntä joutuu paloittelemaan syntymässä olevan vasikan emälehmän sisään pelastaakseen lehmän hengen. Kuvauksissa leikeltiin oikea vasikka.Film-o-holic Panu Rajalan kommentti elokuvasta. Arkistolinkki, archive.is. ==Rooleissa== == Uudelleenfilmatisointi == Elokuvasta tehdään uudelleenfilmatisointi, jonka ohjaa Mika Ronkainen. Hanke sai Suomen elokuvasäätiöltä 30 000 euron kehittämistuen. == Lähteet == == Aiheesta muualla == * Luokka:Jussi-palkitut elokuvat Luokka:Vuoden 1973 suomalaiset elokuvat Luokka:Suomalaiset draamaelokuvat Luokka:Rauni Mollbergin ohjaamat elokuvat Luokka:Suomalaiset romaaneihin perustuvat elokuvat
Perintötila

Perintötila eli perintötalo oli aiemmin yksityisen henkilön omistama tila, josta oli suoritettava vero. Perintötila on verotila-nimityksen seuraaja. Aikoinaan maatiloilla oli erilaisia verovelvollisuuksia ja tilallisen omistusoikeus ja hallintaoikeus tilaan vaihteli. Niillä oli erilainen maanluonto. Maanluontoja oli kolmea päätyyppiä: vero- eli perintömaata, rälssimaata (rälssitila) ja kruununmaata (kruununtila). Maanluonnot menettivät merkityksensä verovelvollisuuden perusteena Suomessa vuoden 1925 alussa, kun maaverot lakkautettiin. Maanluonnoille jäi kuitenkin entinen tehtävänsä maanjakojen jakoperusteena. Vielä vuoden 1951 jakolaki (604/1951) sisälsi määräyksiä rälssitiloista ja papiston virkataloista. Jakolain kumonnut kiinteistönmuodostamislaki (554/1995) ei enää sisältänyt niihin liittyviä määräyksiä. ==Katso myös== * Perintötorppa ==Lähteet== Luokka:Suomen asutus- ja yhteiskuntahistoria Luokka:Kiinteistöoikeus
Historia- ja maantieteiden laitos

Itä-Suomen yliopiston Historia- ja maantieteiden laitos on tammikuussa 2010 toimintansa aloittanut, Itä-Suomen yliopiston Joensuun kampuksella toimiva, Yhteiskuntatieteiden ja kauppatieteiden tiedekunnan alaisuudessa toimiva monialainen laitos. Se rakentuu viidestä oppiaineesta: Suomen historia ja yleinen historia, maantiede ja yhteiskuntamaantiede, sekä ympäristöpolitiikka ja –oikeus. ==Opiskelu== Historia- ja maantieteiden laitoksella opiskelee noin 560 perustutkinto-opiskelijaa ja 100 jatko-opiskelijaa. Vastaavasti laitoksen henkilökuntaan kuuluu (alkuvuonna 2019) 11 professoria, 7 yliopistonlehtoria, sekä vaihteleva määrä tutkijatohtoreita ja nuorempia tutkijoita, sekä tutkimus- ja opetushenkilökuntaa, kuten dosentteja. Laitoksen tarjoama koulutus jakautuu perus- ja jatkokoulutukseen. Historia-aineissa alempi korkeakoulututkinto on humanististen tieteiden kandidaatin tutkinto, maantieteessä luonnontieteiden kandidaatin tutkinto; kaikissa näistä kolmesta ylempi korkeakoulututkinto on filosofian maisterin tutkinto. Yhteiskuntamaantieteessä suoritetaan yhteiskuntatieteiden kandidaatin ja maisterin tutkinnot. Ympäristöpolitiikassa ja -oikeudessa voidaan suorittaa joko yhteiskuntatieteiden tai hallintotieteiden kandidaatin ja maisterin tutkinnot suuntautumisesta riippuen. ==Tutkimus== Laitoksen tutkimuksen painoalat ovat yhteiskunnallinen ympäristötutkimus, kulttuurilliset ja maantieteelliset rajat ja reuna-alueet, sekä humanistis-yhteiskunnallinen hyvinvoinnin tutkimus. Laitoksella tehdään tutkimustyötä neliportaisen tutkijanuramallin kaikilla tasoilla. Tutkimus konkretisoituu julkaistuissa tutkimuksissa, opinnäytetöiden tieteellisessä tasossa, sekä yksikön henkilökunnan saamassa tutkimusjulkisuudessa. ==Muut suuntautumisvaihtoehdot ja monitieteiset ohjelmat== Laitos koordinoi monitieteistä geoinformatiikan opintokokonaisuutta, jota suositellaan sivuaineeksi opiskelijoille, jotka haluavat oppia hyödyntämään paikka- ja aluetietoa sekä oppia sen tuottamista, analyysiä ja soveltamista. Laitoksella annetaan arkistoalan opetusta, joka vastaa Asiakirjahallinnon ja arkistotoimen perustutkintoja sekä Ylempää arkistotutkintoa. Laitoksella toimii kolme kansainvälistä, oppiainerajat ylittävää opintokokonaisuutta. Human Geography Programme on maisteri-vaiheen opiskelijoille, vaihto-opiskelijoille, sekä PhD-opiskelijoille suunnattu maisteriohjelma, joka käsittelee eurooppalaista yhdentymistä, varsinkin Pohjois-Euroopassa. Karelia, Russia and Baltic Area käsittelee Suomen, Neuvostoliiton ja sittemmin Venäjän, sekä Karjalan suhteita historiassa ja nykyhetkessä. Venäjä- ja rajatutkimus käsittelee Venäjää, sen rajoja ja raja- alueita, tarkoituksenaan kehittää opiskelijan kykyä arvioida ja ymmärtää, millainen toimija Venäjä on tänä päivänä sekä millaiset poliittiset, taloudelliset, sosiaaliset, kulttuuriset ja historialliset prosessit ovat vaikuttaneet ja vaikuttavat venäläisen yhteiskunnan kehitykseen. ==Lähteet== *Historia- ja maantieteiden laitos *Historia- ja maantieteiden laitos; strategia ja missio *Human geography programme *Karelia, Russia and Baltic area *Venäjä- ja rajatutkimus Luokka:Itä-Suomen yliopisto
Timo Rope

Timo Rope (s. 10. heinäkuuta 1952) on suomalainen tietokirjailija sekä yrittäjä, alanaan markkinoinnin ja liikkeenjohdon konsultointi. Hän on toiminut yrittäjänä vuodesta 1984 ensin yrityksessä Business Consulting Rope Oy ja vuodesta 1988 alkaen perustamassaan yrityksessä Management Consulting Rope Oy. Vuodesta 1993 Timo Rope on vetänyt Rope-Yhtiöitä, joihin kuuluu useita markkinoinnin ja johtamisen kehittämiseen liittyviä yrityksiä. Työssään Rope toimii markkinoinnin kouluttajana ja pitää osaamisalueisiinsa liittyviä esityksiä ja koulutuksia ympäri maata. Rope on kirjoittanut yhteensä 34 kirjaa. Markkinoinnin osa-alueelta tietokirjoja on julkaistu runsaat 20 ja lisäksi on yrittäjyyteen, johtamiseen ja filosofiaan liittyviä kirjoja.Kuka kukin on 2011, Kustannusosakeyhtiö Otavawww.rope.fi/julkaisut Timo Rope opiskeli Tampereen yliopistossa pääaineenaan markkinointi ja valmistui sieltä ekonomiksi 1976. Sen jälkeen hän opiskeli Helsingin kauppakorkeakoulussa kauppatieteiden maisteriksi 1976–1978 pääaineenaan hallinto ja johtaminen. Rope toimi SOK:ssa vuosina 1976–1982 muun muassa markkinointitutkijana. Sen jälkeen hän siirtyi mainostoimisto Harkonmäki Oy:n osastonjohtajaksi 1982–1983 ja toimi vielä Harkonmäki Consultant Ky:n toimitusjohtajana 1983 ennen siirtymistään yrittäjäksi. Rope toimi Helsingin kauppakorkeakoulussa vs. lehtorina ja vs. yliassistenttina markkinoinnin laitoksella 1984–1995, Rope- Yhtiöiden vetäjänä hän on toiminut vuodesta 1993. Timo Rope on aviossa ja hänellä on viisi lasta. Hän asuu Sipoossa. Rope on toiminut Sipoon Perussuomalaiset ry:n puheenjohtajana. Hän oli Perussuomalaisten ehdokkaana vuoden 2011 eduskuntavaaleissa ja sai 1 604 ääntä. Hän on ollut Perussuomalaisten sisällä toimineen eduskuntavaaleihin rakennetun Täysmuutos -ryhmän vetäjä. Timo Rope erosi Perussuomalaisista vuoden 2013 lopussa ja kuuluu nyt Yhteinen Sipoomme -ryhmään. Sipoon kunnanvaltuutettuna ja kunnanhallituksessa Rope on toiminut vuoden 2013 alusta. Timo Rope on toiminut Helsingin Ekonomien hallituksessa vuodesta 2012 lähtien ja Suomen Ekonomien (aikaisemmin Suomen Ekonomiliitto) hallituksessa vuodesta 2013. Rope sai vuonna 2000 Helsingin kauppakorkeakoulun Tiedon jano -palkinnon Pirjo Ståhlen kanssa. == Keskeiset julkaisut == * * * * * * * * * * * * * * * * * * * * * * * * * * * * * * * ==Lähteet== . Luokka:Suomalaiset tietokirjailijat Luokka:Suomalaiset yrittäjät Luokka:Vuonna 1952 syntyneet Luokka:Elävät henkilöt
Microsoft Train Simulator

Microsoft Train Simulator (MSTS) on vuonna 2001 Windows-pohjaisille koneille julkaistu junasimulaattori­peli. Pelin mukana toimitetaan kuusi rataosuutta, joista kaksi on Yhdysvalloista, kaksi Japanista sekä yksi Itävallasta ja yksi Isosta-Britanniasta, sekä rataosilla tarvittava rautatiekalusto. Pelissä on myös esittely- ja harjoittelurataosat. Pelitapoina ovat ennalta määrättyjen linja-ajo- tai vaihtotyötehtävien suorittaminen sekä vapaa ajo ilman muuta junaliikennettä. Tehtävien vaikeusaste vaihtelee helposta vaikeaan. Pelin mukana toimitettava kalusto vastaa kalustoa, jota on käytetty pelin rataosilla niillä ajanjaksoilla joihin peli sijoittuu. Mukana on sähkö-, diesel- ja höyryveturikalustoa sekä niiden kanssa yhteensopivaa vaunukalustoa. Peli sisältää myös omien tehtävien ja rataosien luomiseen ja muokkaamiseen tarvittavat työkalut. Luokka:Windows-pelit Luokka:Simulaatiopelit Luokka:Vuoden 2001 videopelit
Töpöliputtaja

Töpöliputtaja (Parotia lawesii) on Papua-Uudessa-Guineassa tavattava paratiisilintuihin kuuluva varpuslintu. Lajin kuvasi tieteelle Edward Pierson Ramsay ja se on saanut tieteellisen nimensä Papuassa toimineen lähetyssaarnaajan William George Lawesin mukaan. == Lähteet == Luokka:Paratiisilinnut
Kohtalon ivaa

Kohtalon ivaa (, suom. myös ”Kohtalon ironia”) on neuvostoliittolainen Eldar Rjazanovin ohjaama draamakomediaelokuva vuodelta 1975. Elokuvan näyttäminen televisiossa venäläisenä uutenavuotena on muodostunut perinteeksi. Joulukuussa 2007 elokuvalle julkaistiin jatko-osa Ирония судьбы. Продолжение (Ironija sudby. Prodolženije). == Juoni == Kaveriporukka lähtee Moskovassa pohjustamaan uudenvuodenviettoa saunaan. Vodkanhuuruisen saunomisen jälkeen kaksi miestä löytää itsensä vääristä paikoista, toinen lentäneenä Leningradiin aivan samanlaiseen kerrostaloon kuin missä hän asuu Moskovassa. Jopa avain sopii oveen, mutta asunnossa odottava nainen ei vaikuta aivan tutulta. == Näyttelijät == == Lähteet == == Aiheesta muualla == * *Koko elokuva nähtävänä Mosfilmin kanavalla YouTubessa: **Osa 1 1 h 40 min **Osa 2 1 h 24 min Luokka:Vuoden 1975 neuvostoliittolaiset elokuvat Luokka:Draamakomediaelokuvat Luokka:Neuvostoliitossa tapahtuvat elokuvat
Jack Welch

John Francis "Jack" Welch, Jr. (19. marraskuuta 1935 Peabody, Massachusetts – 1. maaliskuuta 2020) oli yhdysvaltalainen yritysjohtaja, joka toimi General Electricin hallituksen puheenjohtajana ja toimitusjohtajana vuosina 1981–2001. Welchin aikana General Electricin liikevaihto yli viisinkertaistui ja voitto yli kymmenkertaistui. Yhtiön osakekurssi oli Welchin lopettaessa noin 30-kertainen hänen johtajuutensa alkuaikoihin verrattuna. Welch lykkäsi eläkkeelle jäämistään vuodella hoitaakseen Honeywellin yhdistämisen General Electriciin, minkä Euroopan unionin komissio kuitenkin esti. Welchin seuraajaksi General Electricin pääjohtajana valittiin Jeffrey Immelt. ==Kritiikki== Kirjailija David Gelles on kritisoinut Welchiä voimakkaasti siitä, että Welch käynnisti yhdysvaltalaisessa yritysmaailmassa aikakauden, jossa voitot olivat tärkeämpiä kuin ihmiset.https://www.gsb.stanford.edu/insights/reporter-offers-scathing- reassessment-lionized-business-titan == Lähteet == ==Kirjallisuutta== *Gelles, David (2022). The Man Who Broke Capitalism: How Jack Welch Gutted the Heartland and Crushed the Soul of Corporate America―and How to Undo His Legacy. New York: Simon & Schuster. ISBN 978-1982176440 Luokka:Yhdysvaltalaiset yritysjohtajat Luokka:Yhdysvaltalaiset liikemiehet Luokka:Yhdysvaltalaiset elinkeinoelämän vaikuttajat Luokka:Vuonna 1935 syntyneet Luokka:Vuonna 2020 kuolleet
Uveodermatologinen oireyhtymä

Uveodermatologinen oireyhtymä (myös uveodermatological syndrome, UDS tai VKH) on koirien autoimmuunisairaus. Se vastaa ihmisen Vogt-Koyanagi-Haradan oireyhtymää, joten puhuttaessa UDS:sta saatetaan käyttää termiä VKH. UDS muistuttaa oireiltaan SA:ta mutta on vakavampi. UDS on melko harvinainen, eikä Suomessa tunneta olleen kuin muutama tapaus. == Oireet == UDS:ssä ihotulehdus keskittyy ihon ja limakalvojen rajakohtiin, muiden muassa huulten, silmien ja peräaukon ympäristöön. Alueille kehittyy märkivä ihotulehdus, jonka seurauksena alue kaljuuntuu ja menettää usein pigmenttiä. UDS:ään voi liittyä myös sokeutumista ja kynsien irtoamista. UDS:n ensioireita silmissä ovat usein uveiitti ja pemphigus. Koira yleensä sairastuu melko nuorena, yleisimmin noin 1–2-vuotiaana. Vaikka sairaus voi esiintyä kaikkialla, yleensä se esiintyy naamassa autoimmuunitulehduksena. Tyypillinen oire on pigmentin katoaminen kirsusta, huulista ja silmäluomista. Pään alueen tulehdus aiheuttaa turvotusta, hilseilyä ja paksua rupimaista karstaa. Sairaalla koiralla silmään voi kertyä kivuliasta painetta, jolloin silmän keskiosa näkyy vaalean sinertävänä. == Hoito ja ennaltaehkäisy == UDS voi olla tuskallinen koiralle, eikä siihen ole parannuskeinoa. Sitä ei myöskään voida todeta ennen oireiden ilmenemistä. UDS:n oletetaan olevan perinnöllinen sairaus, mutta sen periytymisen mekaniikasta ei ole toistaiseksi selkoa. Toistaiseksi ainoa tapa ehkäistä UDS:ää on valita jalostukseen vain terveitä yksilöitä sellaisista linjoista, joista ei ole syntynyt UDS:ästä kärsiviä yksilöitä. == Katso myös == *Sebaceous adenitis Luokka:Koirien perinnölliset sairaudet Luokka:Eläinten autoimmuunisairaudet
Opel (albumi)

Opel on vuonna 1988 julkaistu kokoelmalevy, joka sisältää vuosina 1968–1970 nauhoitettuja ennen julkaisemattomia ja vaihtoehtoisia lauluja entiseltä Pink Floydin kitaristilta ja lauluntekijältä Syd Barrettilta. == Kappaleet == # "Opel" – 6:26 # "Clowns and Jugglers (Octopus)" – 3:27 # "Rats" – 3:00 # "Golden Hair " – 1:44 # "Dolly Rocker" – 3:01 # "Word Song" – 3:19 # "Wined and Dined" – 3:03 # "Swan Lee (Silas Lang)" – 3:13 # "Birdie Hop" – 2:30 # "Let's Split" – 2:23 # "Lanky (Part One)" – 5:32 # "Wouldn't You Miss Me (Dark Globe)" – 3:00 # "Milky Way" – 3:07 # "Golden Hair" – 1:56 Luokka:Syd Barrettin albumit Luokka:Vuoden 1988 albumit
John Jacob Rhodes III

John Jacob Rhodes III (8. syyskuuta 1943 Mesa, Arizona – 20. tammikuuta 2011 Washington D.C.) oli yhdysvaltalainen republikaanipoliitikko. Rhodes, kutsumanimeltään Jay, toimi kuuden vuoden ajan, tammikuusta 1987 tammikuuhun 1993, Yhdysvaltain edustajainhuoneen jäsenenä Arizonan osavaltion ensimmäisestä vaalipiiristä. Hän oli ehdolla myös vuoden 1992 edustajainhuoneen vaaleissa, mutta hävisi demokraatti Sam Coppersmithille. Hänen edeltäjänsä oli sittemmin Yhdysvaltain senaatin jäsenenä toiminut John McCain, ja myös Rhodesin isä, John Jacob Rhodes Jr., toimi aiemmin saman vaalipiirin edustajana. Rhodes oli varsinaiselta ammatiltaan juristi, jona hän työskenteli viimeksi lakiyritys Hunton & Williamsissa Washington D.C.:ssä. Hän suoritti Juris Doctor -tutkinnon vuonna 1968 Arizonan yliopistossa, Tucsonissa. Rhodes osallistui juristiksi valmistumisensa jälkeen Vietnamin sotaan vuosina 1968–1970 Yhdysvaltain maavoimissa. Hän oli sotilasarvoltaan kapteeni. Rhodes oli naimisissa ja hänellä oli neljä lasta, kaikki poikia. Hän kuoli tammikuussa 2011, 67-vuotiaana, Washington D.C:ssä sijaitsevassa veteraanisairaalassa. Hän oli ollut kolme kuukautta aiemmin auto- onnettomuudessa, jossa häneltä murtui kolme selkänikamaa. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1943 syntyneet Luokka:Vuonna 2011 kuolleet
Punaisten kirjainten arvoitus

Punaisten kirjaiden arvoitus () on brittiläisen kirjailijan Sir Arthur Conan Doylen kirjoittama ensimmäinen Sherlock Holmes -romaani, joka ilmestyi ensimmäisen kerran Britanniassa 1887. Suomeksi teos on julkaistu useilla eri nimillä: Kosto (1898), Kostaja (1899), Vainottu (1908) ja Punaisten kirjainten arvoitus (1982).Salin 1992, 94 Romaani ilmestyi alun perin yhteisniteessä kahden muun romaanin kanssa. 1888 se ilmestyi yksinään, mutta kumpikaan laitos ei ollut menestys - lukijat ja arvostelijat tuskin edes huomasivat sitä. Yhdysvalloissa teos menestyi kuitenkin niin hyvin, että yhdysvaltalainen Lippincott's Magazine tilasi Doylelta jatko-osan 1889 (Neljän merkki).Salin 1992, 95 == Juoni == Kirjassa Scotland Yard löytää autiotalosta miehen ruumiin. Seinältä löydetään verenpunaisilla kirjaimilla kirjoitettu RACHE. == Synty == Punaisten kirjainten arvoitus oli Doylen kolmas romaani. Se oli hänen vastineensa halpojen vihkoromaanien rikostarinoille. Doyle pyrki kirjoittamaan parannellun ja rationaalisen version niistä. Doyle aloitti romaanin kirjoittamisen maaliskuussa 1886 ja käsikirjoitus valmistui huhtikuun loppuun mennessä. Doyle lähetti käsikirjoituksen useille kustantajille, mutta yksikään ei halunnut julkaista sitä. Lopulta Ward, Lock and Company suostui julkaisemaan sen seuraavana vuonna yhteisniteessä kahden muun teoksen kanssa. Doyle suostui siihen, vaikka olikin tyytymätön julkaisutapaan ja saamaansa palkkioon (25 puntaa), joka oli vähemmän kuin mitä hän oli saanut novellista pari vuotta aikaisemmin. == Julkaisu ja aikalaisvastaanotto == Punaisten kirjainten arvoitus ilmestyi ensimmäisen kerran Beeton's Christmas Annual -lehdessä 1887 yhdessä kahden muun romaanin kanssa. Se ei menestynyt. Nykyään lehti on harvinainen keräilykappale ja sitä pidetään maailman kalleimpana lehtenä. Sothebyn huutokaupassa 2007 hyväkuntoinen kappale myytiin 156 000 dollarilla. 1888 romaani julkaistiin erillisenä kirjana, jonka kuvituksen teki Doylen isä Charles Altamont Doyle. Erillisjulkaisu ei menestynyt sen paremmin kuin ensimmäinenkään: Britanniassa sitä eivät huomanneet lukijat eivätkä arvostelijat. Doyle ehti kirjoittaa kaksi romaania (Micah Clarke ja Cloomberin salaisuus) ennen kuin yhdysvaltalainen Lippincott's Magazine otti yhteyttä 1889 ja tilasi uuden Sherlock Holmes -romaanin. Toisin kuin Britanniassa romaani oli menestynyt Yhdysvalloissa niin hyvin, että kustantaja halusi uuden Holmes-seikkailun. Doyle kirjoitti Neljän merkit, joka ilmestyi helmikuussa 1890. Neljän merkit menestyi jo huomattavasti paremmin kuin Punaisten kirjainten arvoitus. == Lähteet == * *Punaisten kirjainten arvoitus -kirja *Sherlock Holmesin kootut kertomukset === Viitteet === ==Aiheesta muualla== *Punaisten kirjainten arvoitus Gutenberg-projektissa *Punaisten kirjainten arvoitus alkuperäisellä kuvituksella Luokka:Salapoliisiromaanit Luokka:Sherlock Holmes Luokka:Skotlantilaiset romaanit Luokka:Mormonismi taiteessa Luokka:Vuoden 1887 kirjat
Otto Bengtsson

Otto Bengtsson (20. elokuuta 1921 Fjälkestad - 4\. heinäkuuta 1998 Knislinge) oli ruotsalainen yleisurheilija, joka kilpaili keihäänheitossa. Hän edusti seuratasolla IFK Knislingeä. Bengtsson osallistui olympialaisiin kerran, vuonna 1952. Tuolloin hän sijoittui yhdenneksitoista tuloksellaan 65,50 metriä. Bengtsson voitti maansa mestaruuden kerran, vuonna 1953. == Ennätykset == * Keihäänheitto: 75,55 m (1954) == Lähteet == Luokka:Ruotsalaiset keihäänheittäjät Luokka:Vuonna 1921 syntyneet Luokka:Vuonna 1998 kuolleet
Kokemusesitys

Kokemusesitys on katsojan kehollisessa ja tajunnallisessa kokemuksessa syntyvä esitys. Kokemusesitys on kokeellinen esitystaidemuoto, joka haastaa ajatuksen, että esitys on jotain missä joku esiintyy, ja korostaa sen sijaan katsojan aktiivista osaa esitystapahtumassa. Kokemusesitys perustuu katsojan (kehollisen, tajunnallisen ja tilallisen) havaitsemisen muutokseen. Kokemusesityksessä katsojan kokemus ja esitys sulautuvat yhdeksi erottamattomaksi havaintokentäksi. Kokemusesitys ei välttämättä vaadi yhtään varsinaista esiintyjää, mutta silti kokemusesityksissä usein on myös esiintyjiä. Luokka:Performanssitaide Luokka:Esittävät taiteet
Irakin maakunnat

Irakin maakunnat (muhafazat, yksikössä muhafazah) ovat Irakin ylimmän tason aluehallintoyksiköitä. Ne jaetaan paikallishallintoa varten piirikuntiin (qadha) ja nämä edelleen nahiya-nimisiin alueisiin.Iraq Statoids Irakin maakunnat Nimi Muita kirjoitustapoja Arabiaksi Hallinnollinen keskus Pinta-ala (km2) Väkiluku (1.7.2009) al-Anbar Al Anbar الانبار Ramadi 138 501 1 451 600 Erbil Arbil, Irbil اربيل Arbil (Erbil) 14 471 1 471 100 Babil [Babylon] بابل Hilla 6 468 1 727 000 Bagdad Bagdad بغداد Bagdad 734 7 180 900 Basra al-Baṣrah البصرة Basra 19 070 2 555 500 Dahuk Dohuk دهوك Dahuk 6 553 968 900 Dhi Qar [Theqar] ذي قار Nasiriyya (an-Nasiriya) 12 900 1 846 800 Diyala Diyala ديالى Baquba 19 076 1 370 500 Karbala Karbala كربلاء Karbala 5 034 1 003 500 Kirkuk (Kirkūk) التاميم Kirkuk 10 282 1 290 000 Maysan Maisan ميسان Amara (al-Amara) 16 072 1 009 600 Muthanna al-Muthannā المثنى Samawa 51 740 719 800 Najaf an-Najaf النجف Najaf 28 824 1 180 700 Ninawa Nineve نينوى Mosul 37 323 3 237 900 Qadisiyya al- Qādisiyah القادسية Diwaniyya 8 153 1 121 800 Salah ad-Din Salah ad-Din صلاح الدين Tikrit 24 751 1 259 300 Sulaimaniyya as-Sulaymānīyah السليمانية Sulaimaniyya 17 023 1 552 000 Wasit al-Wāsiṭ واسط Kut 17 153 1 158 000 == Lähteet == *
Esso (täsmennyssivu)

Esso tai esso voi tarkoittaa: * Esso, Exxon Mobilin huoltoasemaketju * Esso, linjavaihde Uudenkaupungin radalla * Esso, tankkeri * esso, arkikielen nimitys ekstaasille
Jorma Ylönen

Jorma Johan Ylönen (5. helmikuuta 1931 Hämeenkyrö – 27. toukokuuta 2007 Järvenpää) oli suomalainen viulisti, joka sai Suomen Muusikkojen Liitto ry:n tunnustuspalkinnon vuonna 1984 ja joka sijoittui Gramexin studiomuusikkojen listalle sijalle 10. == Lähteet == Luokka:Suomalaiset muusikot Luokka:Vuonna 1931 syntyneet Luokka:Vuonna 2007 kuolleet
Carter Conlon

Carter C. Conlon (s. 1953) on yhdysvaltalainen pastori, kirjailija ja muusikko. Conlon toimii vanhempana pastorina Times Square Church -seurakunnassa, New Yorkissa, Yhdysvalloissa. Conlon tuli pastoriksi New Yorkiin vuonna 1994, silloisen vanhimman pastorin David Wilkersonin kutsumana. Conlon nimitettiin jatkamaan Wilkersonin työtä vuonna 2001. Ennen pastorin työtä Conlon teki uran poliisina, pastorina ja perusti kristillisen koulun Ottawaan, Kanadaan. Pastorina olleessaan Kanadassa hän työskenteli maatilallaan kasvattaen lampaita. Hän on naimisissa Teresa Conlonin kanssa, ja heillä on kolme lasta. Conlon on ollut mukana järjestämässä Prayer In The Square -tapahtumaa. == Diskografia == *Day by Day *Quiet Times *Where Christmas Never Ends' == Kirjat == *Every Good House Needs A Mouse *Katie & the Dogs are Gone!, 2009, ISBN 0-9789642-2-5 *Clunky of Maryborough, 2008, ISBN 0-9789642-1-7 *Petey Yikes, 2006, ISBN 0-9789642-0-9 == Lähteet == == Aiheesta muualla == * Carter Conlon, Times Square Church , esittäytminen seurakunnan sivuilla. * Carter Conlon sermons, Times Square Church , puheita eri muodoissa. * Revival is Coming and What It Will Look Like by Carter Conlon Luokka:Yhdysvaltalaiset papit Luokka:Yhdysvaltalaiset evankelistat Luokka:Elävät henkilöt Luokka:Vuonna 1953 syntyneet
Heikki Hämäläinen (muusikko)

Heikki Jarmo Olavi Hämäläinen (s. 11. marraskuuta 1947)http://meteli.net/heikkihamalainen on suomalainen viulisti, joka sai Suomen Muusikkojen Liiton tunnustuspalkinnon http://www.vantaanviihdeorkesteri.fi/index2.php?m=99&news;=1&news;_id=47 ja joka sijoittuu Gramexin studiomuusikkojen listalle sijalle 11 http://www.gramex.fi/index.php?mid=608. ==Lähteet== ==Aiheesta muualla== * Elonetissä Luokka:Suomalaiset viulistit Luokka:Vuonna 1947 syntyneet Luokka:Elävät henkilöt
Jorge Molina

Jorge Molina Vidal (s. 22. huhtikuuta 1982 Alcoy, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Granadaa ja on pelipaikaltaan hyökkääjä. == Seurajoukkueura == Molina edusti lähes koko alku-uransa ajan alemman sarjatason joukkueita Alcoyanoa, Benidormia ja Gandía. Ensimmäistä kertaa Segunda División B:ssä hän pelasi vuonna 2005 Benidormin riveissä. Kesällä 2009 hän siirtyi Elcheen, joka pelasi Segunda Divisiónissa. 19. kesäkuuta 2010 hän teki joukkueensa kaikki maalit, kun Elche vei voiton Real Sociedadista numeroin 4–1. Hän pelasi joukkueessa kaiken kaikkiaan erinomaisen kauden tehden 38 ottelussa 26 maalia, jolla hän voitti myös sarjan maalikuninkuuden. 29\. kesäkuuta 2010 Molina teki nelivuotisen sopimuksen Real Betisin kanssa ja hänestä maksettiin 1,6 miljoonan euron siirtokorvaus. Siirtosumma voi vielä nousta 500 000 eurolla, mikäli joukkue nousee sarjakauden päätteeksi Primera Divisióniin.Real Betis: oficial el fichaje de Molina EsFutbol. Viitattu 21.1.2011. == Lähteet == == Aiheesta muualla == * Jorge Molinan tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1982 syntyneet Luokka:Elävät henkilöt
Tapio Salo (basisti)

Tapio Juhani Salo (22. toukokuuta 1948 Kuru – 17. maaliskuuta 2010 Espoo) oli suomalainen kontrabasisti. Salo oli kokenut studiomuusikko: hän sijoittui sijalle 15 Gramexin vuonna 2007 julkaisemalla listalla Suomen kautta aikain ahkerimmista studiomuusikoista. Studiotyön lisäksi hän soitti muun muassa Tampereen kaupunginorkesterissa, teattereissa, Yleisradion TV2:n viihdeohjelmissa sekä monen artistin, kuten Eino Grönin, Paula Koivuniemen ja Reijo Taipaleen, keikkaorkestereissa. Lempinimen ”Jäpikkä” saanut Salo opiskeli kenraalibassoa, musiikinteoriaa, soinnutusta ja säveltapailua käydessään Tampereen musiikkiopistoa 1960-luvulla. Salo sai täyden taiteilijaeläkkeen vuonna 2006. Hän kuoli 61-vuotiaana pitkäaikaiseen sairauteen maaliskuussa 2010. Salo on haudattu Tammikankaan hautausmaalle Ylöjärven Kuruun. ==Lähteet== ==Aiheesta muualla== * Luokka:Suomalaiset kontrabasistit Luokka:Vuonna 1948 syntyneet Luokka:Vuonna 2010 kuolleet
Pyrstöerakkokolibri

Pyrstöerakkokolibri (Phaethornis superciliosus) on eteläamerikkalainen kiitäjälintu. Sen esiintymisalue käsittää mantereen pohjoisosan, pääasiassa Amazonasin alueen, eteläisestä Venezuelasta Guyanaan, Surinameen, Ranskan Guyanaan ja Brasilian pohjoisosiin. Lajista tunnetaan kaksi alalajia. Carl von Linné kuvaili lajin holotyypin Cayennesta vuonna 1766.The Internet Bird Collection Laji tunnetaan tavastaan rakentaa pesä hämähäkinseitistä. == Lähteet == Luokka:Erakkokolibrit
Ruoste-erakkokolibri

Ruoste-erakkokolibri (Phaethornis griseogularis) on eteläamerikkalainen kiitäjälintu. Sen esiintymisalue käsittää Andien rinteitä Kolumbiassa, eteläisessä Venezuelassa, Ecuadorissa ja läntisessä Perussa, sekä eräät vuoret Pohjois-Brasiliaassa. Lajista tunnetaan kolme alalajia. John Gould kuvaili lajin holotyypin Bogotásta vuonna 1851.The Internet Bird Collection == Lähteet == Luokka:Erakkokolibrit